Metod Ribič, 63110173

2015/2016

Spletno programiranje

**eDenarnica**

»Vse se začne, ter konča pri denarju«

Se vam je že zgodilo da ste bili en teden pred plačo brez denarja na bančnem računu, v denarnici pa imate samo stare račune, ki jih hranite, zato da boste lahko vodili evidenco koliko ste zapravili? Se vam je ob pogledu na položnico za elektriko kar zmeglilo pred očmi, pa nikakor niste našli položnice od prejšnjega meseca, da bi primerjali znesek? Vam nikoli do poletja ne uspe privarčevati dovolj denarja, da bi lahko odšli na oddih brez skrbi ter konstantega preštevanja denarja v denarnici?

Rešitev je aplikacija eDenarnica, ki uporabniku omogoča, da vodil evidenco svojega premoženja preko spleta. Z vestnim vpisovanjem prihodkov ter odhodkov bo imel vpogled v vse stroške, ki jih ustvari preko meseca, četrtletja, leta ali morda celo desetletja. Uporabniku bo omogočena analiza ter kategoriziranje njegovih življenskih stroškov, prav tako pa bo lahko spremljal, kako se cene posameznih storitev ter surovin spremnijajo skozi čas. Uporabnik bo imel možnost, da si zastavi znesek, ki bi ga rad privarčeval v zadanem časovnem obdobju, aplikacija pa bo zanj preračunala koliko bi moral na mesec privarčečvati, ter ga tako morda vzpodbudila, da bo ta znesek upošteval kot nekakšen nujen mesečni strošek, ki se mu težko izogne. Študije so namreč že večkrat pokazale, da smo ljudje na različnih področjih bolj uspešni, če imamo v naprej zadan cilj, predvsem pa dober plan, kako ta cilj uresničiti.

Zaradi znatnega povečanja dostopanja do spletnih strani, preko telefonov bo eDenarnica prijazna za mobilne naprave, ki bo sprva dostopna le na spletu (dostopna v vseh popularnih brskalnikih), kasneje pa se lahko razvije tudi aplikacija za bolj popularne mobilne platforme kot so Android in iOS ter tako uporabniku še bolj olajša vnašanje izdatkov. Ciljna publika bodo vsi državljani Slovenije, ki imajo konstanten dostop do spleta, starostne omejitve ni, saj se z denarjem ter stroški srečujejo že osnovno ter srednješolci. Aplikacija bo oblikovana tako, da bo uporanbik iz prve strani lahko dostopal do vseh pomembnih funkcionalnosti aplikacije, ter je tako zagotovljena linearna organizacija spletišča. Barve so skrbno izbrane, ter so po večini »web-safe« barve, kar pomeni, da se na vseh brskalnikih prikazujejo enako.

Aplikacija eDenarnica ima potencial, ker bo izdelana v prvi vrsti le za Slovensko tržišče, kajti veliko državljanov rajši uporablja storitve v svojem maternem jeziku kot pa v angleškem jeziku, prav tako se v zadnjem času slovenske banke stopile v korak s časom ter svoje sisteme modernizirajo na vseh področjih tako, da je v prihodnosti možno, da bi z uporabo APIjev posameznih bank lahko avtomatsko sledili prihodkom ter odhodkom na bančnem računu uporabnika, torej bi uporabnik moral vpisovati le prihodke ter odhodke v gotovini, zato v podobnih aplikacijah kot so Toshl ter Quicken ne vidim pretirane konkurence, ker te aplikacije niso razvite za specifičen trg ,ampak so posplošene, da zajamejo čim širšo publiko.   
**Zaključek**: Posebnih težav pri izdelavi same aplikacije nisem imel, saj sem imel že predznanje o izdelovanju spletnih aplikacij. Aplikacija deluje v vseh brskalnikih enako, težava je bila le z datumom, saj HTML5 omogoča type='date', ki pa deluje samo v Google Chorme brskalniku, zato sem za validacijo tega polja moral poskrbeti z regularnim izrazom, da deluje tudi v drugih brskalnikih. Poseben trud sem vložil v izdelavo stranskega menija, saj ni del knjižnice bootstrap ki olajša oblikovni del strani. Poiskati sem moral pravo razmerje barv ter velikosti, da izgleda pravšnji na vseh napravah (pravzaprav se na manjših skrije, saj bi postala aplikacija nepregledna, če bi ga prikazoval na vseh napravah), prav tako pa sem moral izbrati primerno razporeditev gumbov, da uporabnik že na prvi pogled takoj vidi kaj so prioritetne naloge aplikacije, kje kaj najde ter tako zagotavim kar najboljšo uporabniško izkušnjo, tako, da je to nek gradnik, v katerega sem vložil precej časa.

Pri izdelavi spletne strani sem uporabljal veliko novih tehnologij, saj sem iz te naloge hotel odnesti čimveč, zato sem uporabljal tehnologije kot so AngularJS, ki je v zadnjem času precej popularen, Grunt, ki olajša Javascript opravila, ter Sass, ki olajša pisanje stilov hkrati pa poskrbi za bolj pregledno kodo. Plod tega je aplikacija, na katero sem zelo ponosen, zataknilo se je le pri objavi spletne aplikacije v oblak, saj mi strežnikk vrne precej generično napako, tako da je to treba v prihodnje(čimprej) odpraviti, prav tako, pa se stran za vpis ne prikaže pravilno, tako, da je to nekakšen mejnik za nasledno verzijo aplikacije eDenarinca. Prav tako, mi ni uspelo, da bi izdelal kodo, ki bi prestala html validator, saj sem uporabljal AngularJS in je v vseh htmljih prisotna oznaka ng kar pa ni standardna oznaka, ki bi spadala v HTML5. Zadevo bi se dalo odpraviti tako, da bi vse ng značke zanjemal z data-ng, ampak se mi zdi to za delovanje aplikacije povsem nepotrebno.